Adoption

Adoption er når en geocacher overdrager ejerskabet af en cache eller trackable (travel bug/geocoin) til en anden geocacher.

Hvorfor bortadoptere
Cacheejere kan vælge at bortadoptere deres cache af forskellige grunde, f.eks.
 * De er flyttet langt væk og kan derfor ikke længere vedligeholde cachen.
 * De har skiftet brugernavn og vil have cachens ejerskab overdraget til det nye navn.
 * De holder op med at geocache.

En arkiveret cache kan ikke bortadopteres, og cachegodkenderne vil normalt ikke hive en cache frem af arkivet hvis det kun er med det formål at bortadoptere den.

Ejeren af en trackable kan vælge at overdrage ejerskab over en travel bug eller geocoin, fx som en gave eller fordi de skifter brugernavn.

Det er kun nødvendigt at bortadoptere en trackable, hvis man allerede har aktiveret den. Er en trackable ikke aktiveret, har den ikke en ejer endnu, og den der aktiverer den bliver automatisk ejer.

Hvordan bortadopterer man
For at overdrage en cache eller trackable til en anden geocacher, skal ejeren udfylde en Adoptionsformular på geocaching.com:


 * 1) Skriv cachens/trackablens unikke nummer i feltet og tryk på "lookup".
 * 2) * Ved cacher er det GC-koden, som står på cachesiden med store bogstaver i øverste, højre hjørne.
 * 3) * Ved travel bugs og geocoins er det TB-nummeret, som står næsten øverst på Travel bug/geocoinens side (F.eks. Use TB1AZPN to reference this item.) Man skal ikke bruge trackingnummeret.
 * 4) Herefter kommer du til en side hvor du skal udfylde brugernavnet på den geocacher du vil overdrage den til.
 * 5) Skriv brugernavnet i feltet "Who will you send this adoption request?" og tryk på "lookup".
 * 6) * Har du skrevet navnet præcist, ændres det til et link.
 * 7) * Har du kun skrevet første del af navnet, får du en liste du kan vælge den ønskede bruger fra og tryk så på "pick a user". Nu vil navnet blive til et link.
 * 8) Derefter kan du evt. skrive en besked til modtageren i det store felt.
 * 9) Tryk på knappen "Send Adoption Request", og der vil nu blive sendt en e-mail til modtageren, hvor han/hun kan godkende eller afvise adoptionen.

Godkendelse/afvisning af adoption
Når ejeren har gjort ovenstående, vil modtageren få en email, hvor der bl.a. står:
 * Den besked ejeren skrev i det store felt
 * Navnet og et link til den pågældende cache/travelbug/geocin.
 * "If you would like to accept this adoption request, visit the following URL" (Hvis du vil acceptere adoptionen tryk på dette link)
 * "If you wish to decline the adoption request there is no need to respond" (Hvis du ikke vil adoptere lad være med at foretage dig noget)
 * Brugernavn og link til den der bortadopterer

Så for at godkende adoptionen, tryk på linket lige under "If you would like to accept ..."

Du vil da komme til en side, hvor der står "Du you wish to complete the adoption?" (ønsker du at fuldføre adoptionen) Tryk "Yes" for at fuldføre. Nu ejer du cachen/Travelbuggen/geocoinen. :)

Eksterne henvisninger
Adoptionsformular på geocaching.com